CELEX: 62019CN0757
Language: mt
Date: 2019-10-15 00:00:00
Title: Kawża C-757/19: Talba għal deċiżjoni preliminari mressqa mill-Gericht Erster Instanz Eupen (il-Belġju) fil-15 ta’ Ottubru 2019 – ES vs Wallonische Region

13.7.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 230/14
            
         
      Talba għal deċiżjoni preliminari mressqa mill-Gericht Erster Instanz Eupen (il-Belġju) fil-15 ta’ Ottubru 2019 – ES vs Wallonische Region
      (Kawża C-757/19)
      (2020/C 230/19)
      Lingwa tal-kawża: il-Ġermaniż
      
         Qorti tar-rinviju
      
      Gericht Erster Instanz Eupen
      
         Partijiet fil-kawża prinċipali
      
      
         Rikorrent: ES
      
         Konvenut: Wallonische Region
      Permezz ta’ digriet tat-28 ta‘ Mejju 2020, il-Qorti tal-Ġustizzja tal-Unjoni Ewropea (Is-Sitt Awla) iddeċidiet li l-Artikolu 49 TFUE għandu jiġi interpretat fis-sens li jipprekludi leġiżlazzjoni ta’ Stat Membru li tipprovdi li resident ta’ dan l-Istat Membru jista’ jinvoka deroga mill-obbligu ta’ reġistrazzjoni ta’ vetturi, fl-imsemmi Stat Membru, fir-rigward ta’ vettura rreġistrata fi Stat Membru ieħor u mqiegħda għad-dispożizzjoni tiegħu mill-kumpannija li tagħha huwa azzjonist u direttur u li hija stabbilita f’dan l-Istat Membru l-ieħor, fil-każ biss li d-dokumenti li jiċċertifikaw li l-individwu kkonċernat jissodisfa l-kundizzjonijiet għall-applikazzjoni ta’ din id-deroga jkunu jinsabu b’mod permanenti abbord din il-vettura.